《和昌黎秋怀诗》
清代·徐洪钧

万灵均有知，露零鹤自警。修士多感秋，日短志弥永。

学道已苦多，精进讵嫌猛。寻源有深浅，修短视我绠。

耳目净浮华，宁谧差可幸。会心正非遥，顿使烦虑屏。

作者简介：江南宜兴人，字双南。诸生。喜钞书，出游必载书以行。年六十，右手患拘挛，仍用左手钞书不辍。诗意以沉著为主。有《栗亭诗钞》。